Græskarrisotto med salviepesto - lækker efterårsrisotto | Rigeligtsmør.dk
Forside » Grøntsager » Græskarrisotto med salviepesto – lækker efterårsrisotto
Udgivet af Martin Villumsen i Grøntsager, Pizza, pasta og ris, Vegetarisk | 2 kommentarer
Græskarrisotto med salviepesto
Jeg lavede egentlig denne græskarrisotto for et par måneder siden, da de første græskar var begyndt at komme frem. Vi havde nemlig haven fyldt med salvie, som vi ikke vidste, hvad vi skulle bruge til. Og så var det, jeg så på Facebook, at Klidmoster.dk havde været i køkkenet og lave salviepesto, hvilket jeg ikke lige havde tænkt over, at man kunne. Så jeg gjorde hende kunsten efter, og fik smækket en ordentlig portion salviepesto sammen, som viste sig at smage overraskende godt. Umiddelbart synes jeg, at salviepestoen fungerer bedst i varme retter, og det smager f.eks. skønt vendt sammen med en portion friskkogt pasta, hvilket jeg har spist flere gange, siden jeg lavede pestoen.
Som du kan se billederne, så kom jeg også lidt salviepesto ovenpå min græskarrisotto, hvilket altså var ret godt! Det gav lige lidt salvien i risottoen et ekstra boost dog uden at overdøve noget. Græskarrets lidt fade og sødmefulde smag fungerer nemlig utroligt godt sammen med den let jordede og parfumerede smag salvie har.
Nu når det er sæson for græskar, så er det bare med at få spist en masse. Og selvom min populære græskarsuppe med chili smager afsindigt godt, så kan sådan et græskar altså også snildt bruges i en risotto, som jeg har gjort her. Jeg valgte at bage græskarret med salvie, hvidløg og olivenolie for at intensivere sødmen i græskarret og for at give lidt roasted smag, hvilket er en ret fin måde at bruge et græskar på. Man også bare servere det bagte græskar som tilbehør til et godt stykke kød (f.eks. til nyretapper) eller bruge det i en salat med græskar og grønkål.
Cecilie 11. november 2019
Virkelig lækker kombination af ingredienser, og risottoen blev så lækker! Dog synes jeg ikke at mængderne ang. risene passede til fx 4 personer. Så jeg vil helt sikkert doble endnu mere op næste gang.
Martin Villumsen 14. november 2019
Nu har jeg lige kigget opskriften igennem igen, og jeg er enig med dig i, at jeg bruger en lidt lille mængde ris i opskriften.
Jeg bruger altid 75g ris pr. mand, hvilket passer perfekt til os herhjemme, så det må være en fejl, at jeg har skrevet, at opskriften er til 3 personer. Den er hermed opdateret, så der står, at den passer til 2 personer.